TEHNISKĀ SPECIFIKĀCIJA
1.daļa
Oriģinālrakstu veidošana un izvietošana tīmekļvietnē liaa.business.gov.lv latviešu un angļu valodā

1. Vispārīga informācija

2021. gadā Latvijas Investīciju un attīstības aģentūra (LIAA) saviem klientiem piedāvāja jaunu platformu biznesa attīstībai liaa.business.gov.lv. Tīmekļvietnes mērķi:
1) Informēt potenciālos un esošos projektu pieteicējus par LIAA piedāvātajām atbalsta iespējām;
2) Sniegt kvalitatīvus e-pakalpojumus;
3) Informēt par uzņēmējiem svarīgākajām aktualitātēm Latvijā un ārvalstīs.

Tīmekļvietnes saturs
Tīmekļvietnes saturu veido e-pakalpojumi un ar to saistītā informācija, aktualitātes, uzziņu informācija un sadarbības piedāvājumi.

2. Mērķauditorijas

Vietnes mērķauditorijas:
2.1. potenciālie un esošie projektu pieteicēji: visu veidu un formu uzņēmēji un citi, kas var pretendēt uz LIAA administrēto projektu atbalstu (t.sk. zinātniskās institūcijas, biedrības, privātpersonas utt.).
2.2. uzņēmējdarbību atbalstošās personas (konsultanti) un organizācijas (valsts, pašvaldību iestādes, asociācijas, apvienības).
2.3. investori.

3. Līguma priekšmets

Oriģinālrakstu un projektu pieredžu kataloga veidošana un izvietošana tīmekļvietnē liaa.business.gov.lv latviešu un angļu valodās.

4. Termiņš

Pakalpojumu sniegšanas termiņš ir 24 mēneši sākot no 2026. gada augusta, pēc iepirkuma noslēgšanās.

5. Informācijas iegūšanas avoti 
5.1. Informācijas iegūšanai Izpildītājs var izmantot:
5.1.1. Pasūtītāja sniegto informāciju, tai skaitā projektu pieredžu sadaļai vajadzīgo informāciju;
5.1.2. publiski Latvijas un ārvalstu medijos pieejamo informāciju par Pasūtītāja tīmekļvietnes saturam atbilstošām tēmām;
5.1.3. jebkurus citus publiskus un ticamus avotus, piemēram, statistikas datus;
5.1.4. paša Izpildītāja veiktās intervijas u.c.;
5.1.5. Pasūtītāja veidoto foto un video arhīvu. 

6. Vispārīgās prasības.
6.1. Izpildītājs nodrošina, ka pakalpojuma sniegšanas rezultātā iegūtie dati visos to formātos, kā arī autortiesību subjektu mantiskās tiesības uz līguma izpildes ietvaros radītiem darbiem, kas tiek nodoti Pasūtītājam, ir Pasūtītāja īpašums.
6.2. Materiāliem jābūt veidotiem lietišķā, viegli uztveramā, skaidrā, saprotamā un gramatiski pareizā latviešu un angļu valodā, ko ir pārbaudījis tekstu redaktors un/vai korektors.
6.3. Pasūtītājs ir tiesīgs dot norādījumus iesniegto rakstu rediģēšanai.
6.4. Pasūtītājam, saņemot sliktā kvalitātē uzrakstītu tekstu, ir tiesības to atgriezt atkārtotai labošanai.
6.5. Izpildītājam jānodrošina rakstiem profesionāls tulkojums angļu valodā, ja vien Pasūtītājs nav iepriekš informējis, ka tulkojums nav vajadzīgs. 
6.6. Izpildītāja sagatavotos rakstus un vizuālos materiālus tīmekļvietnē publicē Izpildītājs. Tīmekļa vietne liaa.business.gov.lv ir veidota Drupal Satura vadības sistēmā. Pasūtītājs nodrošina Izpildītajam informācijas ievietošanas apmācību un vietnes administrēšanas pieejas. Izpildītājam, publicējot informāciju, jāizpilda šādas minimālās prasības: 
6.6.1. izvēlēties atbilstošo satura vienību (Ziņa vai Pieredzes stāsts);
6.6.2. latviešu valodā pievieno virsrakstu un apakšvirsrakstu Pasūtītāja norādītajā kārtībā;
6.6.3. izvēlēties visas rakstam atbilstošās tēmas, kategorijas, atbalsta programmas;
6.6.4. pievieno attēlu un tā alternatīvo tekstu un autoru vai atsauci zem attēla, ja tādi ir;
6.6.5. pievieno kopsavilkuma aprakstu un raksta saīsināto aprakstu;
6.6.6. pievieno raksta teksta daļu ar atbilstošām finansējuma atsaucēm;
6.6.7. pievieno galeriju, ja konkrētam rakstam tas ir aktuāli,  kā arī katrai galerijas bildei alternatīvo tekstu un autoru vai atsauci, ja tādi ir;
6.6.8. aizpilda META tag laukus (lapas nosaukums un apraksts);
6.6.9. pievieno satura vienības angļu valodas tulkojumu un veic augstāk minētos uzdevumus angļu valodā.
6.7. Izpildītājs drīkst pārpublicēt portālā publicētos rakstus citos interneta portālos un sociālos tīklos tikai pēc saskaņošanas ar Pasūtītāju un atsaucoties uz mājaslapu. Pasūtītājs var ievietot portālā publicētos rakstus arī citās vietnēs.
6.8. Izpildītājs visos sagatavotos materiālos nodrošina atsauci uz Eiropas Reģionālās attīstības fondu (ERAF) un Atveseļošanas fondu saskaņā ar komunikācijas un dizaina vadlīnijām: https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas
6.9. Piemēri vēlamajam tīmekļvietnes saturam:
6.9.1. Ziņu tipa raksts: https://liaa.business.gov.lv/aktualitates/fure-biostone-no-kanepem-razo-biomuri-inovativu-materialu-buvniecibai 
6.9.2. Projekta pieredžu kataloga stāsts: https://liaa.business.gov.lv/aktualitates/mlk-houses-latvijas-modulu-maju-razotajs-kas-buve-globalajam-viesmilibas-sektoram, kurā būtu izvērstāk aprakstīta uzņēmuma pieredze, veiksmīgi saņemot LIAA atbalstu (atsevišķa uzņēmuma pieredze aprakstīta šeit: https://liaa.business.gov.lv/aktualitates/mlk-houses-latvijas-modulu-maju-razotajs-kas-buve-globalajam-viesmilibas-sektoram);
6.9.3. Oriģinālraksts par Latvijas eksportējošo uzņēmumu pieredzi: https://liaa.business.gov.lv/aktualitates/latvijas-smagsvara-nozare-audze-muskulus-zviedrijas-tirgum un https://liaa.business.gov.lv/aktualitates/latvijas-piedavajums-kvalitate-un-ilgtspeja-par-konkuretspejigu-cenu
6.9.4. Oriģinālraksts par Latvijā investējošo uzņēmumu (veiksmes stāsts) pieredzi: https://liaa.business.gov.lv/pieredzes-stasts/rettenmeier-baltic-timber-nosledzis-160-miljonu-eiro-modernizacijas-projektu un https://liaa.business.gov.lv/pieredzes-stasts/ignitis-renewables-zalas-energijas-vilnis-latvija-investicijas-kas-veido-nakotni
7. Darba uzdevumi

	7.1. Oriģinālrakstu sagatavošana un izvietošana tīmekļvietnē liaa.business.gov.lv

Oriģinālrakstu mērķis – dažādot liaa.business.gov.lv publicēto tēmu loku, lai ar interesantu un saistošu saturu piesaistītu apmeklētāju interesi, kā arī LIAA klientiem skaidrotu būtisku informāciju, kā rezultātā tiktu palielināts tīmekļvietnes apmeklētāju un e-pakalpojumu lietotāju skaits.
Oriģinālraksta satura piemērs: paplašināta ziņa par  uzņēmējdarbību saistītu tēmu vai LIAA administrētu programmu, iekļauts LIAA pārstāvju viedoklis, ar divu līdz trīs  uzņēmumu piemēriem un/vai viedokli, kā  arī informācija par LIAA sniegtā atbalsta lomu uzņēmuma attīstībā.

	Uzdevumi
	1. 
2. 
3. 
4. 
5. 
6. 
7. 
7.1. 
7.1.1. Izpildītājs nodrošina kopā vismaz 72 oriģinālrakstu sagatavošanu un izvietošanu latviešu valodā un tulkojumu angļu valodā;
7.1.2. Izpildītājs kopā ar rakstu sagatavo vizuālo informāciju kādā no šīm formām:
7.1.2.1. uzņēmuma iesūtīta fotogrāfija, kas ataino projekta rezultātu. Izpildītājam saskaņo fotogrāfijas lietošanu publicitātes vajadzībām ar attiecīgo uzņēmumu;
7.1.2.2. Izpildītāja izveidota infografika, kas vizualizē oriģinālrakstā aprakstīto tematiku;
7.1.2.3. Pasūtītāja rīcībā esošo fotogrāfiju banku resursus (piemēram, shutterstock.com u.tml.), iepriekš saskaņojot ar Pasūtītāju. Foto materiāla izpēti un atlasi veic Izpildītājs;
7.1.2.4. citas vizuālās formas, piemēram, video, iepriekš saskaņojot ar Pasūtītāju;
7.1.3. Katram oriģinālrakstam Izpildītājs nodrošina profesionālu tulkojumu angļu valodā, adaptējot lasītāja vajadzībām, kuram angļu valoda ir dzimtā valoda. Tulkojumam  angļu valodā jābūt pieejamam ne vēlāk kā 2 (divu) darba dienu laikā pēc oriģinālraksta latviešu valodas versijas apstiprināšanas no Pasūtītāja puses. Izpildītājs nodrošina oriģinālteksta satura pilnīgu atveidi angļu valodā, ievērojot atbilstību mērķvalodas stilistiskajām, leksikas, gramatikas un sintakses normām, kā arī piemēro terminoloģijas konsekventu lietojumu.
Rakstiskā tulkošana ietver teksta tulkošanu un rediģēšanu. Rediģēšana ietver iztulkota teksta rediģēšanu (satura, stila un terminoloģijas kļūdu labošana dokumentā) un koriģēšanu (gramatikas un pareizrakstības kļūdu labošana dokumentā).
7.1.4. Izpildītājs nodrošina rakstu izvietošanu liaa.business.gov.lv mājaslapā ne vēlāk kā 5 (piecu) darba dienu laikā pēc tam, kad Pasūtītājs ir apstiprinājis rakstu.  

	Apjoms
	7.1.5. Izpildītājs nodrošina:
7.1.5.1. vismaz 3 (trīs) oriģinālrakstu sagatavošanu katru mēnesi. Kopā Izpildītājs nodrošina ne mazāk kā 72 oriģinālrakstu sagatavošanu;
7.1.5.2. katra oriģinālraksta apjoms ir vismaz 2500 zīmes, bet ne vairāk kā 5000 zīmes;
7.1.5.3. vizuālo informāciju katram oriģinālrakstam atbilstoši 7.1.2. apakšpunkta prasībām.

	Tēmas
	7.1.6. Izpildītājs sagatavo oriģinālrakstus par šādām Pasūtītāja noteiktām tēmām:
7.1.6.1. Eksports starptautiskās konkurētspējas veicināšanas programmas kontekstā, kura uzsāka darbību 2016. gadā un ilga līdz 2023. gada vidum;
7.1.6.2. Digitalizācijas atbalsta programmas un digitalizācijas tematika;
7.1.6.3. Mazo un vidējo uzņēmumu (MVU) inovatīvās uzņēmējdarbības attīstības programma;
7.1.6.4. LIAA reģionālo un ārvalstu pārstāvniecību tematika;
7.1.6.5. Latvijas eksportam un konkurētspējai nozīmīgu tēmu atainojuma izklāsta veidošana no ārvalstu tirgus aktualitātēm;
7.1.6.6. citu LIAA administrēto programmu tvērums: veiksmes stāsti, speciālistu ieteikumi labāku projekta rezultātu sasniegšanā; 
7.1.6.7. Oriģinālrakstu veidošana par prioritārajām nozarēm:
1. Bioekonomika;
2. Fotonika;
3. Viedā enerģētika;
4. IKT;
5. Viedā mobilitāte;
6. Biomedicīna.
7.1.6.8. citas ar Pasūtītāju iepriekš saskaņotas tēmas.

	7.2. Projektu pieredžu kataloga stāstu sagatavošana un izvietošana liaa.business.gov.lv

Projektu pieredžu kataloga mērķis – parādīt LIAA administrēto programmu daudzveidīgās iespējas, dažādos projektu rezultātus, iedvesmot jaunos projektu īstenotājus un dalīties ar sasniegtajiem rezultātiem.

	Uzdevumi
	7.2.1. Izpildītājs nodrošina kopā vismaz 96 (deviņdesmit sešu) projektu pieredžu kataloga stāstu sagatavošanu un izvietošanu latviešu valodā un angļu valodā. Katrā pieredžu  kataloga stāstā tiek ietverta šāda informācija
1. 
2. 
3. 
4. 
5. 
6. 
7. 
a. 
b. 
7.2.1.1. par uzņēmumu:
1. darbības ilgums tirgū (pieredze), uzņēmuma vīzija un unikālā vērtības piedāvājuma (USP) apraksts;
2. produkta/pakalpojuma apraksts: detalizēts, bet lasītājam viegli uztverams apraksts par piedāvāto produktu/pakalpojumu, uzsverot tā inovatīvos aspektus, kvalitātes standartus vai nišas priekšrocības;
3. eksporta jauda: informācija par eksporta īpatsvaru kopējā apgrozījumā un galvenajām mērķa valstīm/reģioniem, kur uzņēmums jau darbojas vai plāno uzsākt darbību.
7.2.1.2. projekta informācija:
1. īstenotājs un finansējuma apjoms;
2. programmas veids;
3. cita informācija pēc vienošanās ar Pasūtītāju;
atsauce uz Eiropas Savienības finansējumu saskaņā ar komunikācijas un dizaina vadlīnijām: https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas
7.2.1.3. rezultāts un projekta īstenotāja viedoklis par rezultāta nozīmi turpmākajā darbībā un attīstībā.
7.2.2. Katram projektu pieredžu kataloga stāstam Izpildītājs nodrošina profesionālu tulkojumu angļu valodā, adaptējot lasītāja vajadzībām, kuram angļu valoda ir dzimtā valoda. Tulkojumam  angļu valodā jābūt pieejamam ne vēlāk kā 2 (divu) darba dienu laikā pēc raksta latviešu valodas versijas apstiprināšanas no Pasūtītāja puses. Izpildītājs nodrošina raksta satura pilnīgu atveidi angļu valodā, ievērojot atbilstību mērķvalodas stilistiskajām, leksikas, gramatikas un sintakses normām, kā arī piemēro terminoloģijas konsekventu lietojumu.
Rakstiskā tulkošana ietver teksta tulkošanu un rediģēšanu. Rediģēšana ietver iztulkota teksta rediģēšanu (satura, stila un terminoloģijas kļūdu labošana dokumentā) un koriģēšanu (gramatikas un pareizrakstības kļūdu labošana dokumentā).
7.2.3. Izpildītājs nodrošina rakstu izvietošanu liaa.business.gov.lv mājaslapā ne vēlāk kā 5 (piecu) darba dienu laikā pēc tam, kad Pasūtītājs ir apstiprinājis rakstu. 

	Apjoms
	7.2.4. Izpildītājs nodrošina:
7.2.4.1. vismaz 4 (četru) projektu pieredžu rakstu sagatavošanu un izvietošanu katru kalendāru mēnesi. Kopā Izpildītājs nodrošina ne mazāk kā 96 (deviņdesmit sešu) projektu pieredžu rakstu sagatavošanu;
7.2.4.2. katra pieredzes kataloga rakstā ir vismaz 2500 zīmes, bet ne vairāk kā 4000 zīmes;
7.2.4.3. vismaz 1 (vienu) vizuālo materiālu katram pieredzes kataloga rakstam (projekta pieredzes vai rezultāta vizuāls attēlojums foto vai Izpildītāja veidotas infografikas formā). Ja vizuālie materiāli ir vairāk kā 1 (viens), tad Izpildītājs tos pievieno kā galeriju. 

	Tēmas
	Dažādi ar LIAA pārvaldīto programmu atbalstu īstenoti projekti, to rezultāti.

	7.3.  Oriģinālrakstu par Latvijas eksportējošo uzņēmumu pieredzi sagatavošana un izvietošana liaa.business.gov.lv

Oriģinālrakstu mērķis - iedrošināt uzņēmējus paplašināt savu eksporta apjomu uz jaunām valstīm, tostarp, izmantojot piedāvātās valsts atbalsta iespējas eksporta veicināšanai. Pastāstīt citu jau eksportējošu uzņēmumu pieredzi, eksportējot savas preces un pakalpojumus uz ārvalstīm.  

	Uzdevumi
	7.3.1. Izpildītājs nodrošina kopā vismaz 20 (divdesmit) oriģinālrakstu saturisku izstrādi, sagatavošanu un izvietošanu latviešu valodā un tulkojumu angļu valodā;
7.3.2. Mērķa valstis, par kurām tiks veidoti oriģinālraksti, Izpildītājs saskaņo ar Pasūtītāju, sniedzot datu aprakstu un pamatojumu minētās mērķa valsts izvēlei. Oriģinālrakstā Izpildītājs apkopo informāciju par konkrēto mērķa tirgu piedāvātajām iespējām un galvenajiem riskiem. 
7.3.3. Izpildītājs oriģinālrakstā iekļauj šādu informāciju:
7.3.3.1. pamatinformācija par konkrēto eksporta mērķa tirgu; 
7.3.3.2. vismaz 3 (trīs) uzņēmumu pieredze izvēlētajā eksporta mērķa tirgū;
7.3.3.3. uzņēmuma pieredze datu un informatīvu resursu un atbalsta iespēju izmantošanā;
7.3.3.4. cita uzņēmējiem noderīga informācija par eksporta attīstīšanu, tostarp informācija par pieļautajām kļūdām.
7.3.4. Katram oriģinālrakstam Izpildītājs nodrošina profesionālu tulkojumu angļu valodā. Tulkojumam  angļu valodā jābūt pieejamam ne vēlāk kā 2 (divu) darba dienu laikā pēc oriģinālraksta latviešu valodas versijas apstiprināšanas no Pasūtītāja puses Katram oriģinālrakstam Izpildītājs nodrošina profesionālu tulkojumu angļu valodā, adaptējot lasītāja vajadzībām, kuram angļu valoda ir dzimtā valoda. Tulkojumam  angļu valodā jābūt pieejamam ne vēlāk kā 2 (divu) darba dienu laikā pēc oriģinālraksta latviešu valodas versijas apstiprināšanas no Pasūtītāja puses. Izpildītājs nodrošina oriģinālteksta satura pilnīgu atveidi angļu valodā, ievērojot atbilstību mērķvalodas stilistiskajām, leksikas, gramatikas un sintakses normām, kā arī piemēro terminoloģijas konsekventu lietojumu.
Rakstiskā tulkošana ietver teksta tulkošanu un rediģēšanu. Rediģēšana ietver iztulkota teksta rediģēšanu (satura, stila un terminoloģijas kļūdu labošana dokumentā) un koriģēšanu (gramatikas un pareizrakstības kļūdu labošana dokumentā).
7.3.5. Izpildītājs nodrošina rakstu izvietošanu liaa.business.gov.lv mājaslapā ne vēlāk kā 5 (piecu) darba dienu laikā pēc tam, kad Pasūtītājs ir apstiprinājis rakstu.  


	Apjoms
	7.3.6. Izpildītājs nodrošina:
7.3.6.1. Kopā Izpildītājs nodrošina ne mazāk kā 20 (divdesmit) oriģinālrakstu sagatavošanu un izvietošanu; 
7.3.6.2. katra oriģinālraksta apjoms ir vismaz 6000 zīmes (bez atstarpēm). 
7.3.6.3. vizuālo materiālu katram oriģinālrakstam atbilstoši tēmai un saturam (foto, infografikas, video, tīmekļa vietņu saites, u.c.).

	Tēmas
	Latvijas eksportējošo uzņēmumu pieredze dažādos mērķa tirgos.

	7.4.  Oriģinālrakstu par Latvijā investējošo uzņēmumu (veiksmes stāstu) pieredzi sagatavošanu un izvietošana liaa.business.gov.lv

Oriģinālrakstu mērķis - iedrošināt potenciālos uzņēmējus izskatīt Latviju kā vietu uzņēmuma dibināšanai, pārcelšanai vai paplašināšanai, tostarp, izmantojot piedāvātās valsts atbalsta iespējas investīciju veicināšanai un sniegtu ieskatu investoru interesējošajās jomās.

	Uzdevumi
	7.4.1. Izpildītājs nodrošina vismaz 10 (desmit) oriģinālrakstu saturisku izstrādi latviešu valodā un tulkojumu angļu valodā un izvietošanu;
7.4.2. Izpildītājs pirms oriģinālraksta sagatavošanas saskaņo ar Pasūtītāju uzņēmumu, par kuru oriģinālraksts tiks gatavots;
7.4.3. Oriģinālraksta saturs tiek veidots:
1.4.3.1. intervējot uzņēmuma pārstāvjus
1.4.3.2. veicot tēmas un viedokļu izpēti, analīzi un, raksta veidošanai svarīgo iestāžu sniegtās atziņas.
7.4.4. Izpildītājs oriģinālrakstā iekļauj šādu informāciju:
7.4.4.1. pamatinformācija par uzņēmumu;
7.4.4.2. faktori, kas ietekmēja izvēlēties Latviju kā vietu uzņēmuma dibināšanai, pārcelšanai vai paplašināšanai;
7.4.4.3. uzņēmuma pieredze informatīvu resursu un atbalsta iespēju izmantošanā; 
7.4.4.4. cita uzņēmējiem noderīga informācija par investīciju iespējām, tostarp informācija par pieļautajām kļūdām. 
7.4.5. Katram oriģinālrakstam Izpildītājs nodrošina profesionālu tulkojumu angļu valodā. Tulkojumam  angļu valodā jābūt pieejamam ne vēlāk kā 2 (divu) darba dienu laikā pēc oriģinālraksta latviešu valodas versijas apstiprināšanas no Pasūtītāja puses. Izpildītājs nodrošina oriģinālteksta satura pilnīgu atveidi angļu valodā, ievērojot atbilstību mērķvalodas stilistiskajām, leksikas, gramatikas un sintakses normām, kā arī piemēro terminoloģijas konsekventu lietojumu.
Rakstiskā tulkošana ietver teksta tulkošanu un rediģēšanu. Rediģēšana ietver iztulkota teksta rediģēšanu (satura, stila un terminoloģijas kļūdu labošana dokumentā) un koriģēšanu (gramatikas un pareizrakstības kļūdu labošana dokumentā).
7.4.6. Izpildītājs nodrošina rakstu izvietošanu liaa.business.gov.lv mājaslapā ne vēlāk kā 5 (piecu) darba dienu laikā pēc tam, kad Pasūtītājs ir apstiprinājis rakstu.

	Apjoms
	7.4.7. Izpildītājs nodrošina:
7.4.7.1. katra oriģinālraksta apjoms ir vismaz 3500 zīmes, bet ne vairāk kā 8000 zīmes (bez atstarpēm); 
7.4.7.2. vizuālo materiālu, katram oriģinālrakstam, kas veidots par tehniskās specifikācijas 7.4.9. apakšpunktā minēto tēmu, vismaz 5 (piecus) augstas kvalitātes publicitātes fotoattēlus atbilstoši tēmai un saturam (vismaz 3264x2448 pikseļi ar 240 dpi izšķirtspēju), kurus pievieno kā galeriju.
7.4.7.3. katram oriģinālrakstam, kas veidots par tehniskās specifikācijas 7.4.8. apakšpunktā minēto tēmu, vismaz 1 (vienu) attēlu atbilstoši tēmai un saturam (foto, infografikas, video, tīmekļa vietņu saites, u.c.) ar kvalitāti ne mazāku kā 1100 x 600px, 96dpi. 

	Tēmas
	7.4.8. Latvijā investējošo uzņēmumu (veiksmes stāstu) pieredze. 
7.4.9. Oriģinālraksti tiek veidoti par tēmu loku, kurās tiek iekļauta šāda informācija:
1. par prioritāro jomu (RIS3) potenciālu un attīstību;
2. par inovācijām un tehnoloģisko jaunradi; 
3. par investīciju vidi  (Latvijas tirgu un prognozēm); 
4. par ilgtermiņa ieguldījuma stratēģijām un ilgtspējīgajām investīcijām; 
5. par LIAA sniegtajiem pakalpojumiem/atbalstu investoriem.




8. Nodevumi
8.1. Līdz katra kalendārā mēneša 20. datumam Izpildītājs elektroniski, nosūtot uz Pasūtītāja pārstāvja e-pastu vineta.eglite@liaa.gov.lv , nodod detalizētu atskaiti (nodevumi) par iepriekšējā mēnesī paveikto, ietverot vismaz šādu informāciju par katru rakstu:
8.1.1. tehniskajā specifikācijā noradītais uzdevums (ziņu tipa raksts, projektu pieredžu stāsts, eksportējošo uzņēmumu pieredzes raksts vai investējošo uzņēmumu veiksmes stāsts);
8.1.2. raksta nosaukums;
8.1.3. saites uz publikācijām latviešu un angļu valodā;
8.1.4. raksta iesniegšanas datums Pasūtītājam.
8.1.5. raksta finansēšanas avots
8.2. Pēc ikmēneša nodevuma pieņemšanas Pasūtītājs veic apmaksu līgumā noteiktajā kārtībā.
9. Citas prasības:
9.1. Izpildītājs pieņem pasūtījumus tikai no līgumā norādītajiem Pasūtīja darbiniekiem;
9.2. Izpildītājs saskaņo ar Pasūtītāju rakstu publicēšanu un īstenošanu

